stanford-oval/wikipedia huggingface dataset:
רונה בקרמן
ביוגרפיה > משחק

במסגרת לימודיה בית צבי שיחקה בקרמן בהצגות "לירות בראש" ו"שרון סמו רוצח", פרי עטו ובבימויו של חברה לכיתה גור קורן, ב"יוסף וכתונת הפסים" בבימוי משה קפטן, במחזמר "משתגעים מאהבה" (המבוסס על המחזמר האמריקאי "I love you, you're perfect, now change" מאת ג'ו דיפייטרו) בבימויו של משה קפטן וכן נטלה חלק בערבי שירה.
בסיום לימודיה בקרמן שיחקה ב"תיאטרון שלנו", במשך תשע שנים. היא הופיעה בהצגה "העכבר שלא רצה להיות עכבר", הצגה המבוססת על ספר פזמונים שכתב אהוד מנור בשנות השבעים, ובתו ליבי מנור-ראובני עיבדה להצגה עם לחנים של נתן סגן כהן, בבימויה של עפרה פוקס. בנוסף, השתתפה ב"שימו לב גם אליי", "עכבר העיר ועכבר הכפר", "חלומות של חתולים" וב"דירה להשכיר".
מאז 2005 משחקת בקרמן בתיאטרון הקיבוץ, בהצגה "תמונה משפחתית", לצד השחקן הוגו ירדן, בבימוי אלי דור חיים. ב-2006 זכתה ההצגה בפרס הצגת השנה לילדים ונוער. ובהצגות "שמונה בעקבות אחד" בבימוי רפי ניב וב"מבחן קבלה" על פי ספרה של נאוה מקמל-עתיר. ובהצגה "אחד מהחבר'ה" מאת דפנה אנגל בהפקה משותפת עם תיאטרון מופע.
בקרמן השתתפה בפסטיבל צו קריאה 2 בצוותא 2007 בתפקיד נועה ב"מסעותיה של נועה מועלם", פרי עטה של אורלי קצף-רובינשטיין ביחד עם רון שחר, ליאור גרטי, אירית סוקי ועדי ארד בבימוי של שלומי אדרי.
בשנת 2007 שיחקה בהצגת הבידור "על יחסים וסטיות קטנות", העוסקת בזוגיות בתל אביב, מאת ובבימויו של יעקב בוגנים.
שיחקה בהצגה "סדרתיים". פרויקט של ליחי בקרמן וכנרת פלד המביא את סדרות הסיטקום לבמה והציג במועדון ה"סאבליים" בתל אביב.
למדה בקורס המשחק של רותי דייכס.
השתתפה בשקט-מצלמים, רעש – סדנאת משחק בהנחיית רם נהרי, רני סער, דרור סבו ודובר קוסאשווילי.
ב-2010 שיחקה בקרמן בסרט העצמאי הקצר של יוסי ארצי "ליסה ומיכאל" בתפקיד גלי, אחותה הגדולה של ליסה.
שיחקה בתפקיד הראשי לצידו של אלון לשם בדרמת הטלוויזיה "תחתונים ואמזונה", בבימויה של שפי מלק, ששודרה ב-2012 בערוץ 10.
היא משחקת בתפקיד זהירון בסדרת הטלוויזיה לילדים "חיפזון וזהירון" שמשודרת בערוץ HOT VOD Young. חיפזון וזהירון הם תמרורים-ילדים שגרים בשכונה עם שוטר, רמזור מדבר, מוכרת ממתקים ומנקה רחובות ומלמדים את הילדים על בטיחות בדרכים וערכים נוספים בחיים. התוכנית החלה שידוריה בקיץ 2011 וגרפה הצלחה גדולה. הסדרה מבוססת על ספרה של מאיה גוזלי, שהפך להצגה ובשלב מאוחר יותר לסדרה. החל מ-1 ביולי 2012 שודרה העונה השנייה.
רונה בקרמן משחקת מאז שנת 2009 בתיאטרון גשר, אליו נכנסה בעקבות ההצגה "חמישה קילו סוכר", שכתב גור קורן, חברה לכיתה מבית צבי וביים יבגני אריה. בהצגה היא משחקת שלוש דמויות: מנהלת בית הספר, מלצרית בבית קפה וההילרית אוולין ברדה. היא משחקת מאז 2011 בגשר בהצגה "דון ז'ואן" מאת מולייר בבימויו של אלכסנדר מורפוב. היא מגלמת את דמותה של זאזא, זמרת הכפר.
ביוגרפיה > שירה

רונה בקרמן שרה ומופיעה במסגרות מוזיקליות מגיל שבע.
בלימודיה בבית צבי השתתפה ב"יוסף וכתונת הפסים", "אחים בדם", "ערב שירי ג'ורג' גרשווין", "ערב שירי תום לרר" ועוד.
לאחר לימודיה שרה בהרכבים ומופעים מוזיקליים רבים ביניהם במופע שירי ארץ ישראל "קסם על הגורן" ו"אהבה באוויר". היא שרה במשך שנתיים עם הזמר אייל אלבז והייתה זמרת ליווי במופעי מחווה לאריתה פרנקלין, פינק פלויד וקווין.
ב-2009 שרה ושיחקה במופע המוזיקלי "יום בחייו" של איתי באומן, שהתקיים במשך חצי שנה בתוך דירתו של באומן, היא גילמה את הדמות הנשית בחייו.
ב-2010 רונה בקרמן שרה עם הזמר אדם במספר הופעות במקביל ליציאת סרט תיעודי על חייו "חיים ואדם".
כתבה את השיר "כמו ילד אחרייך", לפי לחן של נושי פז, שיצא באלבומו "מרגיש נכון". וכתבה את השיר "עם הפנים קדימה", אותו הלחינה רעות יהודאי שיצא באלבומה של הילה מערבי.
במאי 2010 הצטרפה כזמרת ללהקת "האחים והאחיות", לצידם של מוני ארנון וסוזי מילר.
בשנת 2012 הצטרפה למופע המחווה לחנוך לוין "חנוך לוין בצבעים" בבימוי דודו באוכנר.
ביוגרפיה > דיבוב וקריינות

מאז 2005 עוסקת בקרמן בדיבוב, ודיבבה עשרות סדרות וסרטים מונפשים, לרבות סדרת הטלוויזיה אווטאר: כשף האוויר האחרון, בה דיבבה את דמות הנסיכה אזולה.
בקרמן שימשה כמדבבת וקריינית במשחקי מחשב של חברת קומפדיה העוסקת בחינוך, ובנוסף משמשת קריינית פרסומות ברדיו ובטלוויזיה.
תפקידים > הצגות לילדים ולנוער

בהפקת "התיאטרון שלנו"
| הצגה | מחזאי | במאי | תפקיד | שנים |
| --- | --- | --- | --- | --- |
| העכבר שלא רצה להיות עכבר | אהוד מנור וליבי מנור-ראובני, עם לחנים של נתן סגן כהן | עפרה פוקס | עכבר | 2005-2010 |
| הנסיכה והעדשה (כספית הפקות) | הנס כריסטיאן אנדרסן | משה קפטן | יבלוק | 2002 |
| דירה להשכיר | לאה גולדברג | רונן (גולדפרב) פלד | חתולה כושית | 2006 |
בתיאטראות שונים
| הצגה | תיאטרון/חברת הפקות | מחזאי | במאי | תפקיד | שנים |
| --- | --- | --- | --- | --- | --- |
| חיפזון וזהירון | בז'ה וו הפקות | מאיה בר-מוחה גוזלי | עופר שפריר | זהירון | עלתה לראשונה ב-2007 |
| אחד מהחבר'ה | תיאטרון הקיבוץ ותיאטרון מופע | דפנה אנגל | גליה בארי | נילי |  |
| תמונה משפחתית | תיאטרון הקיבוץ | אביב לוז | אלי דור חיים | עדי | רצה מאז 2005, פרס הצגת השנה לנוער 2006 |
| שמונה בעקבות אחד | תיאטרון הקיבוץ | דפנה אנגל על פי ימימה אבידר-טשרנוביץ | רפי ניב | מרים | עלתה לראשונה ב-2008 |
תפקידים > הצגות למבוגרים

| הצגה | תיאטרון/חברת הפקות | מחזאי | במאי | תפקיד | שנים |
| --- | --- | --- | --- | --- | --- |
| דון ז'ואן | תיאטרון גשר | מולייר | אלכסנדר מורפוב | זאזא | מאז 25 בינואר 2011 |
| חמישה קילו סוכר | תיאטרון גשר | גור קורן | יבגני אריה | מנהלת בית הספר, מלצרית בבית קפה וההילרית אוולין ברדה | 2012-2009 |
| חנוך לוין בצבעים | תיאטרון צוותא | ערב מחווה לחנוך לוין | דודו באוכנר |  | 2012 |
| על יחסים וסטיות קטנות | הצגת בידור בהפקה מסחרית | יעקב (בוגי) בוגנים | יעקב (בוגי) בוגנים |  | 2007 |
| מסעותיה של נועה מועלם | פסטיבל צו קריאה בצוותא | אורלי קצף-רובינשטיין | שלומי אדרי |  | 2007 |
| משתגעים מאהבה - קומדיית מערכונים מוזיקלית | תיאטרון הספרייה | ג'ו דיפטריו וג'ימי רוברטס | משה קפטן |  | הצגת בכורה: 12 במרץ 2003 |
| שרון סמו הרוצח | תיאטרון הספרייה | גור קורן | גור קורן |  | אוקטובר 2002 |
תפקידים > שירה

זמרת בהרכב להקת "האחים והאחיות", אפריל 2010 - נובמבר 2010
זמרת ליווי של הזמר אדם
יוסף וכתונת הפסים
אחים בדם
ערב שירי ג'ורג' גרשווין
ערב שירי תום לרר
קסם על הגורן - מופע שירי ארץ ישראל (טיילור הפקות)
סודות אינטימיים ואהבה באוויר - מופעים בהפקה משותפת של בית מנדל והאופרה הישראלית
זמרת ליווי במופע מחווה ללהקת פינק פלויד, לאריתה פרנקלין וללהקת קווין.
תפקידים > הופעות בסרטים ובסדרות טלוויזיה

"חיפזון וזהירון" – סדרת טלוויזיה לילדים, בתפקיד זהירון (הוט), 2011
"ליסה ומיכאל" – דרמה עצמאית בבימוי יוסי ארצי, בתפקיד גלי, 2010
"תחתונים ואמזונה" – שודר בערוץ 10 בשנת 2012 - סרט קצר של החוג לקולנוע באוניברסיטת תל אביב
"כיבוס" - סרט קצר בהפקת מכללת ספיר
תפקידים > דיבוב וקריינות לסדרות, סרטים מצוירים וכותרי מחשב

רשימה חלקית:
| סרט/ סדרה | תפקיד | אולפן | שנים |
| --- | --- | --- | --- |
| מסביב לעולם ב-50 שנה (סרט) | ורה | אולפני אלרום | 2010 |
| רנגו (סרט) | בוני | אולפני אלרום | 2011 |
| מפלצת בפריז (סרט) | (קולות רקע) | אולפני אלרום | 2012 |
| פיניאס ופרב | קנדיס פלין | אולפני אלרום | 2012-2015 |
| סברינה: סודות של מכשפה בתיכון | אנצ'נטרה | אולפני אלרום | 2014-2015 |
| הטיטאנים | טרה | אולפני דאבי דאב | 2003-2006 |
| הרמזים של בלו | (דמויות שונות) | אולפני דאבי דאב | 2006 |
| ז'אק קוסטו | ריינה | אולפני דאבי דאב | 2007 |
| תותית (2003) | דובשנית, פודינג | אולפני דאבי דאב | 2006-2009 |
| אי - שרדות | אווה | אולפני דאבי דאב | 2010 |
| תותית (2010) | נסיכת האוכמנים | אולפני דאבי דאב | 2010-2015 |
| אי-שרדות - הנקמה של האי | אן מריה, גוון | אולפני דאבי דאב | 2012 |
| הנסיך הקטן | (דמויות שונות) | אולפני דאבי דאב | 2012-2017 |
| דובוני אכפת לי: ברוכים הבאים לארץ אכפתיה | דובונית שיתופית | אולפני דאבי דאב | 2013 |
| גארפילד שואו | אלרין | אולפני דאבי דאב | 2014 |
| שודדי הפיצוחים (סרט) | אנדי | אולפני דאבי דאב | 2014 |
| מלחמת הכוכבים - המורדים | הרה | אולפני דאבי דאב | 2014-2018 |
| אלווין והצ'יפמאנקס | בריטני / גברת סמית / דמויות שונות | אולפני דאבי דאב | 2015- |
| דובוני אכפת לי ובני דודים | דובונית שיתופית | אולפני דאבי דאב | 2016 |
| שודדי הפיצוחים 2 (סרט) | אנדי | אולפני דאבי דאב | 2017 |
| הגרינים בעיר הגדולה | גלוריה | אולפני דאבי דאב | 2020- |
| הפוני הקטן שלי - חברות היא קסם | ספייק / סקוטאלו / דמויות שונות | אולפני דאבי דאב | 2020- |
| המחנה הקסום | זואי מוזס | אולפני דאבי דאב | 2022 |
| צוות תרנגול | דמויות שונות | אולפני דאבי דאב | 2022- |
| מדלן | ניקול | אולפני וידאופילם | 2005 |
| חברים על הכוונת (סרט) | ג'יזל | אולפני וידאופילם | 2006 |
| גיבור על נמלים (סרט) | טיפאני ניקל | אולפני וידאופילם | 2006 |
| אווטאר: כשף האוויר האחרון | נסיכת האש אזולה | אולפני וידאופילם | 2006-2009 |
| חברים על הכוונת 2 (סרט) | ג'יזל | אולפני וידאופילם | 2008 |
| בי הגדולה מכולם! | פורשיה גיבונס | אולפני וידאופילם | 2009-2011 |
| בקוגן | בקופוד / אמא של מארוצ'ו / לארס / סלון | אולפני וידאופילם | 2012 |
| האגדה של קורה | אסקה / אופאל / מינג-הואה / ז'ו-לי | אולפני וידאופילם | 2014-2015 |
| הליליפוטים | (קריינית) | אולפני פיל אנימציה | 2007 |
דיבוב וקריינות למשחקי מחשב בחברת קומפדיה: הפנתר הורוד, איתמר, סיפורי ילדים, הוגו, קספר, לאסי
M VISION - משחקי מחשב: ברבי, לימוד קריאה, לימוד צורות
נבחרת איי הבתולה של ארצות הברית בכדורגל

נבחרת איי הבתולה של ארצות הברית בכדורגל (באנגלית: United States Virgin Islands national soccer team) היא נבחרת הכדורגל הלאומית של איי הבתולה של ארצות הברית.
נבחרת זו נחשבת לאחת הנבחרות החלשות בעולם. הדירוג הנוכחי של נבחרת איי הבתולה של ארצות הברית ברשימת הדירוג של פיפ"א, הוא המקום ה-207 בעולם, נכון ל-19 בספטמבר 2024; הניקוד הוא 792.15 – עלייה של נקודה אחת לעומת ניקוד קודם. דירוג השיא 149 נמדד לראשונה ביולי 2011, והדירוג הנמוך ביותר 208 נמדד לראשונה במרץ 2022. האצטדיון שבה היא משחקת הנבחרת נקרא ליונל רוברטס פארק.
כל גביעי העולם

1930 עד 1998 - לא נכנסה
2002 עד 2026 - לא העפילה
גביע הזהב של CONCACAF

1991 עד 1998 - לא נכנסה
2002 עד 2007 - לא העפילה
2009 עד 2013 - לא השתתפה
2015 עד 2025 - לא העפילה
ליגת האומות של CONCACAF

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ארצות הברית 2019-2020 | ג | שלב הבתים | 6 | 1 | 0 | 5 | 3 | 11 |
| ארצות הברית 2022-2023 | ג | שלב הבתים | 6 | 1 | 1 | 4 | 5 | 10 |
| ארצות הברית 2023-2024 | ג | שלב הבתים | 4 | 0 | 1 | 3 | 5 | 11 |
| ארצות הברית 2024-2025 | ג | שלב הבתים | 4 | 0 | 1 | 3 | 4 | 14 |
| ארצות הברית 2026-2027 | ג |  |  |  |  |  |  |  |
| סה"כ | סה"כ | סה"כ | 20 | 2 | 3 | 15 | 17 | 46 |
משחקי תיקו כוללים גם משחקים שהוכרעו בבעיטות הכרעה
הערות שוליים

↑  דירוג לנבחרות לאומיות לגברים באתר פיפ"א
1 2  החל ממרץ 1999 – אז החל דירוג פיפ"א לנבחרת זו
מטה המאבק להעלאת יהודי אתיופיה

מטה המאבק להעלאת יהודי אתיופיה היא תנועת מחאה הפועלת להעלאתם של שארית בני קהילות הפלאשמורה של אדיס אבבה וגונדר לישראל. התנועה הוקמה בשנת 2013 על ידי אורי פרדניק טרם סגירת העלייה מאתיופיה וסיום מבצע כנפי יונה. היא מאגדת תחתיה פעילים צעירים אשר להם בני משפחה באתיופיה ופועלת באוניברסיטאות, בכנסת, בהפגנות ובקמפיינים ברשתות החברתיות ובתקשורת המסורתית. משנת 2015 יו"ר מטה המאבק היה יצחק מולה, ומשנת 2023 סורפל עלמו.
קמפיינים

המטה מבוסס ברובו על קמפיינים ברשתות החברתיות שמתפרסמים גם לתקשורת המסורתית.
במהלך שנת 2014 התקיימו בכמה אוניברסיטאות בישראל כנסים של מטה המאבק, בהשתתפות חברי הכנסת ואנשי ציבור.
הפגנות

באוגוסט 2013 עם תום מבצע כנפי יונה קיים מטה המאבק הפגנה מול משרד ראש הממשלה במחאה על סגירת העלייה, בהפגנה השתתפו כ-700 איש.
בנובמבר 2016 יצא מטה המאבק ב"צעדת החירות" ברחבי ירושלים, כמחאה על הקפאת החלטת הממשלה להעלאת שארית יהודי אתיופיה.. בצעדה השתתפו כ-1,500 איש.
במרץ 2018, כמחאה על עיכוב המשך העלייה, הפגינו מאות מפעילי המאבק מול הכנסת.
בשנת 2021, לאור מלחמת תיגראי וטענתם של פעילי מטה המאבק כי הקהילה היהודית באתיופיה בסכנת חיים, קיימו הפגנות בהשתתפות אלפי מפגינים בדרישה לבצע "מבצע שלמה 2": מבצע עלייה מיידי לכלל הממתינים שבאתיופיה.
בשנת 2023, לאור המתיחות הביטחונית באזור אמהרה שבאתיופיה, הפגינו פעילי מטה המאבק תחת הכותרת "דין אוקראינה כדין גונדר", תוך ביקורת על מבצע החילוץ שקיימה ישראל ושבמסגרתו חולצו עשרות ממתיני עלייה בלבד.
לובי פוליטי

המטה קידם מספר דיונים בוועדות ובמליאת הכנסת במטרה להביא לביצוע החלטת ממשלה להעלאת כלל הממתינים באדיס אבבה ובגונדר ונציגיהם נפגשו עם שרי פנים שונים במטרה לקדם את העלייה.
ביולי 2016 ביקרו במטה המאבק את ראש הממשלה בנימין נתניהו על כך שנסע לאתיופיה מבלי להתייחס לקהילה היהודית ששם.
סביב קמפיין בחירות 2019 ביקרו במטה המאבק את הצהרות ראש הממשלה נתניהו וגדי יברקן להעלות 400 עולים, אולם לאחר הבחירות שיבחו את מתווה העלייה של שרת העלייה והקליטה פנינה תמנו-שטה, אך אמרו כי הדבר ייבחן במבחן התוצאה. במטה שיבחו את ההחלטה של ממשלת ישראל השלושים וחמש להתחיל במבצע מבצע צור ישראל ואת ההחלטה של ממשלת ישראל השלושים ושש להמשיך במבצע.
הערות שוליים

↑  https://www.youtube.com/watch?v=gkqJu5tN3mc כתבת "מבט", משבר עליית בני הפלשמורה, 7 באפריל 2016
↑  יואל הרצברג, איך אתה מעדיף את האתיופי שלך, במדים או עם כיפה?, באתר "המקום הכי חם בגיהנום", 13 באפריל 2016
↑  https://www.youtube.com/watch?v=kF7Qy03NFM4, כתבה מצינור לילה, 6 בנובמבר 2013
↑  http://hamishmar.org.il/2014/01/05/alia010114/?fb_comment_id=263209350511000_888035, "מרכז הסוכנות נסגר..", המשמר החברתי, אדם רוטברג, 5 בינואר 2014
↑  https://www.facebook.com/ShellyYachimovich/photos/a.216050819217.130874.162319074217/10152462203749218/?type=3, פוסט מהפייסבוק של ח"כ שלי יחימוביץ' בנושא
↑  http://www.jpost.com/National-News/Govt-celebrates-end-of-Ethiopian-aliya-with-arrival-of-450-immigrants-324609, כתבה בג'רוזלם פוסט מאת סאם סוקול, 29 באוגוסט 2013
↑  http://www.iba.org.il/bet/?entity=954200&type=1, "הושלם מבצע העלאת בני הפלשמורה", דיווח ברשת ב
↑  http://www.maariv.co.il/news/politics/Article-532292, "הפגנה למען בני הפלשמורה: "אם היו צריכים להביא 9,000 ילדים בלונדיניים הם כבר היו כאן", מעריב, אריק בנדר, 20 במרץ 2016
↑  עומרי אפרים, יוצאי אתיופיה הפגינו: "תנו לקרובינו לעלות", באתר ynet, 20 במרץ 2016
↑  אמיר אלון, מאות הפגינו למען העלאת יהודי אתיופיה: "הפסיקו לקרוע משפחות", באתר ynet, 12 במרץ 2018
↑  סיון חילאי, עינב חלבי, אלי מנדלבאום, דורשים "מבצע שלמה 2": אלפי יוצאי אתיופיה הפגינו מול ישיבת הממשלה, באתר ynet, 14 בנובמבר 2021
↑  https://www.israelhayom.co.il/news/local/article/14489666
↑  http://www.jpost.com/Opinion/A-judgment-day-for-Ethiopian-Jewry-379620, כתבה בג'רוזלם פוסט מאת אורי פרדניק על פגישת מטה המאבק עם גדעון סער
↑  http://main.knesset.gov.il/Activity/Committees/Immigration/News/Pages/press29216.aspx, דיון שהתקיים בנושא העלייה מאתר הכנסת
↑  מורן אזולאי ועומרי אפרים, נתניהו באנטבה: "נרגש לעמוד במקום שבו נפל אחי", באתר ynet, 4 ביולי 2016
↑  המאבק להעלאת בני הפלאשמורה: "לבאים מצרפת היו פורסים שטיח אדום", באתר ynet, 10 בפברואר 2020
↑  פוסט בפייסבוק של מטה המאבק להעלאת יהודי אתיופיה
↑  הממשלה תאשר העלאת אלפי יהודים מאתיופיה - חדשות מדיניות ופוליטיקה, באתר ערוץ 7 חדשות, פוליטיקה, תרבות, יהדות ועוד
↑  סיון חילאי, מאות עולים נחתו מגונדר: "העלייה מאתיופיה תושלם עד סוף ינואר", באתר ynet, 22 בדצמבר 2020
↑  סיון חילאי, הממשלה אישרה את הבאתם של אלפי עולים מאתיופיה תוך שבועות, באתר ynet, 28 בנובמבר 2021
| מחאות יוצאי אתיופיה בישראל |
| --- | --- | --- |
| הפגנות יוצאי אתיופיה | הפגנות יוצאי אתיופיה |  |
| פרשות | חלוקת דפו פרוברה ליוצאות אתיופיה בישראל • השמדת מנות הדם של עולי אתיופיה • מותו של יוסף סלמסה • מותו של סלומון טקה • פרשת דריסת רפאל אדנה |  |
| ארגונים | מטה המאבק להעלאת יהודי אתיופיה |  |
בואנוונטורה (נהר)

בואנוונטורה (באנגלית: Buenaventura River, בספרדית: Río Buenaventura) הוא נהר מדומה שפעם האמינו כי הוא זורם מהרי הרוקי לאוקיינוס השקט דרך האגן הגדול באזור שהוא כיום מערב ארצות הברית. הנהר היה הגלגול האחרון בסדרה של השערות על קיומו של הנהר הגדול של המערב שאמור היה להיות עבור אמריקה הצפונית, מערבית להרי הרוקי, מה שהנהר מיסיסיפי מהווה מזרחית להם. התקוות היו לגלות נתיב מים מחוף לחוף, ולחסוך בכך את המסע הארוך סביב כף הורן בקצה הדרומי של יבשת אמריקה הדרומית.
הרחבת בואנוונטורה מערבה עד לאוקיינוס השקט

במשך תקופה ארוכה הייתה תקווה שנהר הזורם מערבה מהרי הרוקי אל האוקיינוס השקט יהווה נתיב נוח לנסיעות ומסחר. חלום זה היה צאצא של החיפוש הארוך אחר המעבר הצפון-מערבי. כאשר פרנסיסקו גרסס (Francisco Garcés‏; 1781-1738) צייר את מפת אלטה קליפורניה, הוא לא הבין את טבעם של הרי הסיירה נבדה, והוא שרטט את מקורותיו של ה"סן פיליפה" (הנהר סן חואקין של ימינו) מעבר להרי הסיירה נבדה באגן הגדול, ואת הנהר עצמו כשהוא זורם עד האוקיינוס השקט, למפרץ סן פרנסיסקו או בסמוך אליו. ואז, כאשר מנואל אגוסטין מסקרו (Manuel Augustin Mascaro) ומיגל קונסטנסו (Miguel Constanso) הכינו את המפה הראשונה של כל מלכות המשנה של ספרד החדשה (1784), הם האריכו את ה"סן פליפה" כמעט עד אגם סווייר. מפה דומה הודפסה ב-1820 על ידי הממציא והגאוגרף האמריקני סידני מורס (Sidney Edwards Morse‏; 1871-1794) והמראה את ריו דה סן בואנוונטורה זורם לתוך אגם שגבולותיו המערביים אינם ידועים. מפה זו מציגה כקו מקווקו "נהר משוער בין בואנוונטורה ומפרץ פרנסיסקו, שקרוב לוודאי יהווה את התקשורת בין האטלנטי לשקט" בין האוקיינוס השקט ועד אגם זה, אבל לא ממש מחבר ביניהם. מפה מאת ג'. פינלאייסון (J. Finlayson) מ-1822 מראה את הנהר בואנוונטורה, שמקורותיו סמוך ל"מקור הראשי של הריו קולורדו", כשהוא נשפך לאגם מלח שגבולותיו המערביים "אינם ידועים". אותה מפה מציינת שהנהר ריו דה סן פליפה, שלא נחקר, חוצה רכס הרים בקו האורך 122 מערב.
קרטוגרפים אחרים החלו לטעון בעוז שנהרות זורמים מאגם טימפאנוגוס ואגם המלח ("Lac Salado") לאוקיינוס השקט. מפה נחשבת של הקרטוגרף האמריקני הנרי שנק טנר (Henry Schenck Tanner‏ 1858-1786) מ-1822 מראה את הנהר בואנוונטורה זורם מצפון-מרכז הרי הרוקי דרך אגם סווייר לאוקיינוס השקט דרומית למפרץ מונטריי. מפה זו גם מציגה שני נהרות הזורמים מאגם טיפאנוגוס (אגם יוטה), האחד למפרץ סן פרנסיסקו (ריו טימפאנוגוס), והשני לפורט אורפורד באורגון (לוס מונגוס – R. Los Mongos) שבה נשפך הנהר רוג לאוקיינוס השקט. מפה דומה, שהוכנה על ידי אנתוני פינלי (Anthony Finley), הודפסה ב-1826. מפה שהכין תומאס ברדפורד (Thomas Bradford) ב-1835 מראה נהר הזורם למפרץ סן פרנסיסקו (המכונה בטעות סר פרנסיס דרייק) מהקצה הדרומי של אגם טימפאנוגוס. אין התייחסות במפה זו לריו דה סן בואנוונטורה. מפה שהכין ג'יימס באודן (James Bowden) ב-1844 מראה את הבואנוונטורה ללא מוצא לים כשהוא חובק את הצד הדרום-מזרחי של אגם טימפאנוגוס "המוטל בספק".
לקריאה נוספת

C. Gregory Crampton, The San Buenaventura − Mythical River of the West, in: Pacific Historical Review, Vol. 25, 2 (1956 May), p. 163-171
ביאורים

↑  קיימות השערות שמסלולו המקורי של נהר הקולורדו היה אכן ישירות מערבה, וקרוב לוודאי שנשפך במקור למפרץ מונטריי במרכז חופה של קליפורניה, תוך יצירת הקניון התת-ימי של מונטריי. התרוממות הרי סיירה נבדה החלה לפני 4.5 מיליון שנים, וגרמה להסטה של מסלול הקולורדו כלפי מפרץ קליפורניה
↑  שני היישובים היו שייכים למלכות המשנה של ספרד החדשה שקדמה למקסיקו
↑  מדוע התעלם מיירה מהעדות שמדובר בשני הנהרות שונים זוהי תעלומה. הוא היה חולה לעיתים קרובות וסבל מאוד מהקור בשובו לסנטה פה, וייתכן כי דבר זה שהשפיע על זיכרונותיו, וגרם לו לחלוק על המסקנות הכתובות ביומנם של האבות.
↑  האגם קרוי "Lago Salado de Teguayo" (האגם המלוח של טחואיו, כשטחואיו הוא אזור אגדי ששיערו כי הוא שוכן באזור אותו חקרה המשלחת), במפה מ-1777 המיוחסת ל"אנטוניו ולס אי אסקלנטה," ו"אגם מיירה" (Laguna de (Meira במפות המיוחסות למיירה שמהן יש כמה גרסאות באוספים שונים.
↑  מפה שהודפסה על ידי רוברט סוייר (Robert Sayer‏; 1794-1725) סביב 1750 מציגה את "הנהר הגדול של המערב" זורם מאגם ויניפג
↑  עם זאת, ב-1928 הסיר מורס את "הנהר המשוער" ממפתו.
↑  שעטנז בין צרפתית (Lac) וספרדית (Salado)
↑  בהגיע 1830 הסיר פינלי את שני הנהרות הצפוניים וצייר רק את הבואנוונטורה זורם מ"אגם מלח" (אגם סווייר)
↑  אף שפוטס נכח ככל הנראה במפגש הרי הרוקי של 1827 יחד עם סמית, לא היה סמית מודע לממצאיו של פוטס שסווייר לא זרם לאגם יוטה כאשר כתב לוויליאם קלארק ב-12 ביולי 1827, יום לפני שעזב בדרכו לשוב לקליפורניה. ב-1834 הכינה אלמנתו של הקרטוגרף הצרפתי אדריאן אובר ברו (Adrien-Hubert Brué‏ 1832-1786) מפה שככל הנראה התבססה על מידע ממכתב זה והודפסה באירופה, המתארת את הסווייר (ריו דה אשלי) זורם לאגם יוטה.
↑  הנהר סאלינס המשיך להיקרא בשם "נהר בואנוונטורה" לפחות עד 1849
פילוסופיה מזרחית

בתרבות המערבית, המונח פילוסופיה מזרחית מתייחס באופן רחב לכמה פילוסופיות של "המזרח", כולל איראן, סין, הודו, יפן ועוד.
אוניברסיטאות מערביות רבות מתמקדות בפילוסופיות המערביות בקורסי הפילוסופיה שלהם (עם כמה יוצאי דופן). כשמשתמשים במונח "פילוסופיה" במערב האקדמי, בדרך כלל הכוונה למסורת המערבית המתחילה ביוונים הקדומים. לפילוסופיות מזרחיות מתייחסים פחות, אף שקשרים רבים בין המזרח והמערב בעשורים האחרונים משנים את המצב הזה.
מסורות דתיות ופילוסופיות

להלן תקציר של כמה מהמסורות המזרחיות העיקריות.
המסורות המזרחיות שונות זו מזו בתפיסת האלוהות שלהם. אולם, משותפת להם ההכרה שבניה אלוהי המזרח.
מסורות דתיות ופילוסופיות > הינדואיזם

הינדואיזם נחשבת לדת העתיקה ביותר בעולם שעדיין קיימת, וכאמונת הדהרמה הראשונה. ההינדואיזם מאופיין במגוון של מערכות אמונה, מנהגים וכתבי קודש. מקורו בתרבות הוודית העתיקה, לפחות מ-2000 לפנה"ס אם לא לפני כן. היא הדת השלישית בגודלה בעולם, עם בערך 1.05 מיליארד מאמינים, 96% מהם בתת היבשת ההודית.
ההינדואיזם מבוסס על הוודות, והחלקים המיסטיים שלהם, האופנישדות, וכן על התורות של גורו הינדים רבים במשך הדורות. זרמי מחשבה רבים נמשכים משש האסכולות ההינדיות/וודיות, אסכולות הבהקטי והטנטרה אגמי, וכולם חלק מההינדואיזם.
משותפת לכל ההינדים היא האמונה בדהרמה, גלגול נשמות, קארמה, ומוקשה (גאולה) של כל נשמה על ידי מגוון של פעולות מוסריות, מדיטטיביות, ופעולות אחרות (כל הפעולות האלה מכונות יוגה). עקרונות בסיסיים עוד יותר הם האהימסה (חוסר האלימות), החשיבות של הגורו, המילה האלוהית "אום" וכוחן של המנטרות, אהבה של האמת בגילויים רבים כאלים ואלות, והבנה שניצוץ של האלוהי (אטמן/ברהמן) קיים בכל אדם ובכל דבר חי, וכך ישנם דרכים רוחניות רבות לאמת האחת המאוחדת.
מסורות דתיות ופילוסופיות > קונפוציאניזם

קונפוציאניזם התפתח סביב תורותיו של קונפוציוס, ומבוסס על הטקסטים הסיניים הקלאסיים. היא הייתה האידאולוגיה המרכזית בסין ובאזורים הרחבים המושפעים על ידה מאז שושלת האן והיא עדיין מרכיב חשוב בתרבות המזרח הרחוק. אפשר לראות את הקונפוציאניזם כמערכת הומניסטית ואתית-חברתית, המתמקדת בבני אדם וביחסים ביניהם. קונפוציאניזם מדגיש טקסים רשמיים בכל היבט של החיים, מטקסים דתיים-למחצה ועד לנימוסים קפדניים וכבוד רב לאבות ולזקנים, בעיקר להורים ולמדינה בדמות הקיסר הסיני.
מסורות דתיות ופילוסופיות > טאואיזם

טאואיזם, שהתורה המרכזית שלו היא לתת לדברים ללכת במסלולם הטבעי, הוא הניגוד המסורתי לקונפוציאניזם. הספרים המרכזיים של הטאואיזם הם הדאו דה ג'ינג, המיוחס על פי המסורת ללאו דזה והצ'ואנג צה. לטאואיזם יש יסודות בעבר הסיני הרחוק, והוא כולל בו מרכיבים מיסטיים מתקופות פרה היסטוריות, והוא קשור גם לאי צ'ינג (ספר השינויים), ספר שעל פיו ניתן לחזות את העתיד על ידי 64 צורות גאומטריות המתארות מצבים ושינויים בעולם. הטאואיזם מדגיש את הטבע, החופש האישי, וההתנגדות לגבולות חברתיים, והיה דוקטרינה שבה אחזו אלה ש"נדדו להרים". בסוף חייהם – או בלילה – גם פקידים קונפוציאנים התנהגו לעיתים כמו טאואיסטים, כשהם כותבים שירה או מנסים "להגיע לאלמוות". אך טאואיזם היא גם דוקטרינה פוליטית, שטוענת כי הכוח של השליט הוא בשלטון על ידי "חוסר-פעולה".
מסורות דתיות ופילוסופיות > בודהיזם

הבודהיזם הוא מערכת אמונות המבוססת על תורותיו של סידהרתה גאוטמה, נסיך הודי שלאחר מכן נודע כבודהה, או "זה שהתעורר", "מקבל ההארה" – מהמילה "בוד" בסנסקריט – "להתעורר". בודהיזם היא דת לא-תאיסטית, כלומר שאינה עוסקת או תלויה בקיום או אי קיום של אל או אלים. הבודהה עצמו בפירוש אמר כי אין לו כל מעמד או השראה אלוהית, ואמר כי כל אחד בכל מקום יכול לקבל את ההשראה שהייתה לו. השאלה של אלוהים אינה רלוונטית ביותר בבודהיזם, אם כי יש ענפים של הבודהיזם (הטיבטי, בעיקר) שעובדים לכמה אלים שהגיעו ממערכות אמונה מקומיות קודמות.
את תורת הגאולה הבודהיסטית אפשר לסכם ב"ארבעת האמיתות האצילות":
דוקהה: כל החיים בעולם אינם משביעי רצון, לא הרמוניים, וכוללים סבל.
סמודייה: יש גורם לסבל הזה, והוא המשיכה או התשוקה ("טנהא") ששורשה בבורות וחוסר הבנה
נירודה: יש סוף לסבל, והוא הנירוונה.
מרגה: יש דרך המאפשרת לצאת מהסבל הזה, הידועה כ"דרך המתומנת האצילה" (הבנה נכונה: חשיבה נכונה: דיבור נכון: עשייה נכונה: סגנון חיים נכון: מאמץ נכון: מודעות נכונה: התבוננות נכונה)
רוב ענפי הבודהיזם מאמינים בקארמה, יחס של סיבתיות בין כל מה שקרה לבין מה שיקרה. אירועים שקורים הם תוצאה ישירה של אירועים שקרו בעבר. השפעה אחת של הקארמה היא גלגול נשמות. במוות, הקארמה מהחיים האלה היא שקובעת את אופן הקיום בחיים הבאים. המטרה הסופית של הבודהיסט היא להפטר מהקארמה (הטובה והרעה), ולסיים את הגלגל של הלידה מחדש והסבל, ולהגיע לנירוואנה – מצב שבו בעצם אין דבר, ובו נעשים אחד עם היקום כולו.
מסורות דתיות ופילוסופיות > זן

זן הוא תערובת המהאיאנה (זרם בודהיסטי) ועקרונות טאואיסטיים. בודהידהרמה היה נזיר הודו אגדי-למחצה שנסע לסין במאה ה-5. שם, במנזר שאולין, הוא ייסד את אסכולת צ'אן בבודהיזם, הידועה ביפן ובמערב כאסכולת הזן. פילוסופיית הזן מדגישה את הרגע בהווה.
חסידי הזן עוסקים במדיטציית זאזן ("רק ישיבה"). כמה אסכולות של הזן פיתחו טכניקות אחרות להבאה להארה (סאטורי), מהכאת המתלמדים במקל על מנת לגרום להם להלם ולהבנה של הרגע, ועד לקואן, חידות זן שנועדו להכריח את התלמיד להפסיק לנסות להבין את היקום באמצעים לוגיים.
מסורות דתיות ופילוסופיות > מאואיזם

מאואיזם היא פילוסופיה קומוניסטית המבוססת על דעותיו של המנהיג הקומוניסטי מאו צה-דונג. היא מבוססת במידה מסוימת גם על תאוריות של מרקס ולנין, אך הוא דוחה את ההדגשה הלניניסטית על הפרולטריון העירוני והתיעוש הכבד לטובת מהפכה שיסודה באיכרים, ותומך בכלכלה חקלאית המבוססת על חוות משותפות.